# Edward Witten

### A Wikipédiából, a szabad lexikonból.

Edward Witten a Harvard Egyetemen

Edward Witten (*Baltimore, Maryland, 1951. augusztus 26.) amerikai matematikus és fizikus. A húrelmélet (M-elmélet) jelentős fizikusa, az Institute for Advanced Study professzora.

## [szerkesztés] Életrajz

Louis Wittennek, a gravitációra és az általános relativitáselméletre szakosodott fizikusnak a fia. Edward a Bachelor fokozatát a Brandeis Egyetemen, a PhD fokozatát a Princeton Egyetemen szerezte. Jelenleg az Institute for Advanced Study Charles Simonyi professzora.

Witten matematikai fizikus, aki az M-elméletet kutatja. Az M-elmélet az ötféle szuperhúrelmélet és a 11 dimenziós szupergravitáció egyesítése. A fizikusok egy része szerint az M-elmélet nagyon ígéretes jelölt a „Minden dolgok elméletére (Theory of everything)”, mely magába foglalná mind a négy alapvető kölcsönhatást (gravitáció, elektromágnesesség, gyenge és erős) egyetlen elméletben. Egy ilyen elmélet megteremtené a kapcsolatot a kvantummechanika és az általános relativitáselmélet között.

Witten jelentősen hozzájárult a fizika és a matematika (főleg a geometria) fejlődéséhez. 1982-ben új bizonyítást adott az általános relativitáselmélet pozitív energia elméletére.

Dícsérői közül Michael Francis Atiyah mondta róla,

> „Bár (Witten) kétségtelenül fizikus, a matematika területén mutatott szakértelmével kevés matematikus versenyezhet... Időről időre elképeszti a matematikusok közösségét azzal, hogy a fizikai éleslátása új és mélyenszántó matematikai tételekhez vezet... mély benyomást tett a korabeli matematikusokra. Az ő kezében a matematika ismét a matematikai sugallat és éleslátás gazdag forrása.”

Witten főként a húrelméleten dolgozik, de számos fontos észrevételt tett a mértékelmélethez is.

Witten 1995-ben fontos előadást tartott a Dél-Kaliforniai Egyetemen, melyben először vázolta az M-elmélet alapjait. Ez volt az első alkalom, amikor az 5 különbözőnek látszó húrelméletet egyetlen, még mélyebb elmélet különböző nézőpontjaiként írták le.

Wittent tarja a legtöbb húrelméletes az úgynevezett második húrelméleti forradalom elindítójának. Witten bekerült a TIME Magazin 2004. évi 100 legnagyobb hatású emberének listájára.

Wittenre a legtöbb húrelméletes társa csodálattal tekint. A Columbia Egyetem fizikusa, Brian Green Wittent nagyhatású könyvében, Az elegáns Univerzumban ragyogó tehetségként írja le. Greene szerint Witten „Einstein követője a világ legnagyobb élő fizikusa szerepében. Mások továbbmennek, és a valaha élt legnagyobb fizikusnak mondják.” Mégis meg kell jegyezni, hogy a húrelmélet még távol van attól, hogy Világegyetemünk kísérletileg igazolható modellje legyen.

## [szerkesztés] Díjai

- 1985 Dirac-érem
- 1990 Fields-érem
- 2004 National Medal of Science

## [szerkesztés] Külső hivatkozások

- Witten intézeti honlapja

## [szerkesztés] Források

- Az angol szócikk
- Greene, Brian: Az elegáns univerzum, 2003

A lap eredeti címe "http://hu.wikipedia.org../../../e/d/w/Edward_Witten_3887.html"

Kategóriák: Amerikai fizikusok | Amerikai matematikusok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- বাংলা
- Česky
- Deutsch
- Español
- فارسی
- Français
- עברית
- Italiano
- 日本語
- 한국어
- Latina
- Nederlands
- Norsk (bokmål)
- Polski
- Русский
- Slovenščina
- Svenska
- 中文
- 粵語